[{"text_idx": "#000001", "text": "TEJO Tutmonde: Kiel vi lernis Esperanton?"}, {"text_idx": "#000002", "text": "Nitta Takamic\u0302i estas eks-Prezidanto de Japana Esperanto-Junularo (JEJ): Kiel memlernanto en urbo kie ne estis Esperanto-movado, mi eklernis la lingvon per libroj. Mi kutime au\u0306skultis retajn radio-programojn de diversaj elsendejoj; tiutempe mi s\u0302atis la vienan kaj la korean."}, {"text_idx": "#000004", "text": "Lau\u0306 mia kompreno homoj eklernas Esperanton per libroj. Poste progresemuloj frekventas retejon de s-ro Saka Tadasi."}, {"text_idx": "#000005", "text": "Por tiu demando tamen pli bone respondas la artikolo de s-ro Azuma Juki. Li estis elektita kiel komitatano A de TEJO tuj duonjaron post sia eklernado de la lingvo Esperanta. Dume li kontribuis ankau\u0306 al MONATO. Kompreneble oni ne povas diri ke li estus tipa memlernanto en Japanio. Jen mi citas el La Junuloj 103 (= la revuo de JEJ):"}, {"text_idx": "#000006", "text": "Mian memlernadon helpis c\u0302iuj aj\u0302oj, kiujn mi utiligis. Tial mi koncize rakontos c\u0302i-sube kiel mi memlernadis nian lingvon."}, {"text_idx": "#000007", "text": "Kiam mi decidis lerni Esperanton, unue mi serc\u0302is sur Google retpag\u0302arojn per la vorto \u201cEsperanto enkonduko\u201d kaj similaj en la japana, kion mi kredas ordinara por nuntempaj junuloj. En la rezultoj mi trovis kelkajn tau\u0306gajn retpag\u0302arojn, inter kiuj plej detale klarigas la gramatikon la retpag\u0302aro \u201cEnkonduka kaj Dau\u0306riga Kursoj de Esperanto por Interretumemuloj (japane: \u201c\u30cd\u30c3\u30c8\u30ef\u30fc\u30ab\u30fc\u306b\u8d08\u308b\u30a8\u30b9\u30d8\u309a\u30e9 \u30f3\u30c8\u8a9e\u5165\u9580\u30fb\u7d99\u7d9a\u8b1b\u5ea7)\u201d. Do mi decidis lerni per g\u0302i. Mi tiam ne sciis pri tio, c\u0302u mia elekto estas g\u0302usta, sed nun mi certas pri la g\u0302usteco."}, {"text_idx": "#000008", "text": "Finlerninte bazan gramatikon, mi deziris legi interesaj\u0302ojn. Mi ja sciis, ke \u201cFundamento de Esperanto\u201d de Zamenhof estas legindaj\u0302o au\u0306 ec\u0302 legendaj\u0302o, sed tamen g\u0302i ne allogis min. Lernado estus doloriga, se legaj\u0302o estus malinteresa. Do mi serc\u0302is interrete infanlibron, kaj trovis \u201cS\u0302i Estas Mia Amiko\u201d de Luiz Portella. Kvankam mia lingvokapablo estis ankorau\u0306 malbona, mi eklegis ambau\u0306 librojn samtempe. Post kiam mi tralegis la librojn kun peno, mi aldone legis kelkajn infanlibrojn kaj facile legeblajn romanojn (ekz. \u201cLa Arkeo Foriras je la Oka\u201d kaj legaj\u0302ojn troveblajn en la kursoj de la retpag\u0302aro \u201cLernu!\u201d). La legado donis al mi memcerton pri lingvokapablo de Esperanto, do mi turnis min al skriba kaj au\u0306skulta trejnadoj."}, {"text_idx": "#000009", "text": "Pri skriba trejnado, mi trovis nur du retpag\u0302arojn tau\u0306gajn por la celo. El ili mi elektis la retpag\u0302aron \u201cEsperanto: Skriba Kurso Klariganta la Fundamenton (japane: \u30a8\u30b9\u30d8\u309a\u30e9\u30f3\u30c8\u8a9e:\u57fa\u790e\u304b\u3089\u5206\u304b\u308b\u4f5c\u6587\u6559\u5ba4)\u201d, c\u0302ar g\u0302i havas malpli multe da lecionoj. Nun mi lernas per la alia retpag\u0302aro, \u201cAliro al Esperanto el la Angla lingvo (japane:\u82f1\u8a9e\u304b\u3089\u5165\u308b\u30a8\u30b9\u30d8\u309a\u30e9\u30f3\u30c8)\u201d. Mi sentas la lastan pli strikta kaj gramatike kaj vortouze. Tial mi rekomendas al komencantoj ke ili unue ekzercig\u0302u en la mallasta retpag\u0302aro kaj poste en la lasta."}, {"text_idx": "#000010", "text": "Pri au\u0306skulta trejnado, Facila Vento ege helpis min kaj g\u0302in mi forte rekomendas al komencantoj. Miaopinie, al au\u0306skulta trejnado de komencanto necesas son-artikolo konsistanta el facilaj vortoj kun malrapida elparolo, kaj iuj artikoloj de la Facila Vento plenumas la kriterion. Nun mi au\u0306skultas c\u0302iutage artikolon de la Esperanta Retradio. Rekomendindas ankau\u0306 la novaj\u0302oj de la C\u0302ina Radio Internacia, kvankam mi ne tre s\u0302atas g\u0302in, c\u0302ar preskau\u0306 c\u0302iuj novaj\u0302oj rilatas nur al c\u0302ina politiko kaj en g\u0302i trovig\u0302as multaj personaj nomoj kaj propraj nomoj, kio g\u0302enas min."}, {"text_idx": "#000012", "text": "Laste, nun mi ofte konsilig\u0302as per la ret-versia Esperanto-Esperanto-vortaro \u201cPlena Ilustrita Vortaro de Esperanto\u201d kaj la reta gramatika manlibro \u201cPlena Manlibro de Esperanta Gramatiko\u201d, kiuj uzas facilajn lingvaj\u0302ojn kaj tiale estas facile kompreneblaj ec\u0302 al komencinto/progresanto kiel mi. La du ege helpas al mi."}, {"text_idx": "#000013", "text": "G\u0302is marto vi estis la prezidanto de Japana Esperanto-Junularo kaj j\u0302us komencig\u0302is nova periodo de kun-prezidantoj. Kio s\u0302ang\u0302ig\u0302os konkrete?"}, {"text_idx": "#000014", "text": "Kvankam en Japanio konstante aperas aktivuloj en la junulara kampo, tamen estis malfacile venki la malstabilecon de la movado. Tion devas kau\u0306zi diversaj faktoroj:"}, {"text_idx": "#000015", "text": "1. la movadon de Japana Esperanto-Junularo fiksas g\u0302ia statuto, kaj nur unu jaron dau\u0306ras la estrara periodo,"}, {"text_idx": "#000016", "text": "2. kiuj organizas la junularon, estas junaj volontuloj,"}, {"text_idx": "#000018", "text": "4. seriozaj diskutoj lacigas ilin, ne malofte kau\u0306zas malharmonion, ktp."}, {"text_idx": "#000019", "text": "Ni elektis kun-prezidantan sistemon, unue por superi la fenomenon kiun ni konstatas ofte, nome dum iu aktivas aliaj silentemas; sola aktivulo lacig\u0302as sen ies helpo kaj lasas la movadon. En la nova sistemo kvadratig\u0302is kvar homoj. Ili jam aktivas respektive ekster la organizo. S-ro Okunuki Kentaro konstante organizas renkontig\u0302ojn de frandemuloj en la urboj Tokio kaj Kanagawa. S-ro Nitta estis Prezidanto de la organizaj\u0302o en 2003 kaj en 2014, li estas prezidanto de la Esperanto-biblioteko en S\u0302imonoseki. S-ro Asao Takafumi estas organizanto de Skype-kurso kaj unu el la c\u0302efaj motoroj de reta studenta gazeto nomata \u201cPas\u0302o\u201d. S-ro Suzuki Kazeto estis la prezidanto de Esperanto-Klubo en la universitato en Hokkaido, li estis kaj restas la c\u0302efa motoro de Pas\u0302o. Ili havas siajn ideojn, spertojn kaj komunumojn. Ilia kunlaboro ligos junulojn pli efike."}, {"text_idx": "#000020", "text": "C\u0302u c\u0302iuj kun-prezidantoj estos samrajtaj?"}, {"text_idx": "#000021", "text": "La Japana E-Junularo organizas konkurson, por instigi siajn membrojn verki artikolojn por la c\u0302efaj esperantlingvaj gazetoj. Kiaj estas la rezultoj?"}, {"text_idx": "#000022", "text": "La konkurso komencig\u0302is la 1an de julio 2014 kaj finig\u0302os la 15an de au\u0306gusto 2015. Do g\u0302i dau\u0306ras pli ol unu jaron. mi ankorau\u0306 ne povas taksi, c\u0302u g\u0302ia longeco estas tau\u0306ga au\u0306 ne, sed vers\u0302ajne 13 monatoj ne tro longas. Komence de sia periodo la estraro de JEJ en 2014 decidis bug\u0302eti 100 mil enojn por la konkurso KIK. Kvankam c\u0302i-foje JEJ bug\u0302etis centprocente, ni tamen esploris aliajn eblojn:"}, {"text_idx": "#000023", "text": "Ni pensis a) ne estas realisma, konsiderante kiom da homoj mondonacas al lernu kaj al la reta HPIV el Japanio. Por elekti b) la rilato kun aliaj organizoj tiam ne estis matura. Kiun ni evitis plej komence estis c), c\u0302ar por fiksi detalojn klare antau\u0306videbla estis longega au\u0306 senfina diskuto. Ni deziris komenci lau\u0306eble frue, c\u0302ar nia periodo dau\u0306ras nur unu jaron."}, {"text_idx": "#000024", "text": "Nia intenco de la konkurso estis jena:"}, {"text_idx": "#000025", "text": "instigi junulojn verki por internaciaj revuoj,\nkonsciigi pri revuoj, Esperanto-movado, kaj homoj ekster Japanio,\ntrovi kapablajn junulojn kaj ligi ilin kun reprezentaj organizoj au\u0306 lokaj societoj."}, {"text_idx": "#000026", "text": "Pri 1) kaj 2): en Japanio progresemaj junuloj membrig\u0302as al Japana Esperanto-Insitituto por efike informig\u0302i kaj ili ricevas La Revuo Orienta c\u0302iumonate, periodaj\u0302on ampleksigitan de diversaj au\u0306toroj. Tiusence japanaj junuloj estas felic\u0302aj danke al fruktoj de matura movado. Sed kreskintaj organizoj iasence povas bari novajn g\u0302ermojn de aliaj specoj, kiuj vere esencas sur nia fekunda grundo. C\u0302iaj movadaj organizoj povas ne esti esceptoj inkluzive de Japana Esperanto-Junularo mem, kiam konkretaj celoj estas perditaj. Pri 3): por ion realigi, au\u0306 por ion koncepti kaj iniciati mondskale, nepre necesas baza kono por atingi la necesajn informojn: kiel trovi sam-ide-anojn, kiel gajni subvencion, kiel diskuti, kiel anonci kaj tiel plu. Tio postulas de junuloj plian kapablon ol trovi amikojn per la lingvo. En internaciaj revuoj troveblas, se oni emus trovi, buntaj fontoj de novaj ideoj. Oni povas lerni vortuzojn, gajni frazeologiajn konojn, diversajn stilojn elorbite de siaj kutimoj."}, {"text_idx": "#000027", "text": "Leave a Comment or Cancel reply"}, {"text_idx": "#000029", "text": "Tiu c\u0302i retejo uzas Akismet por malpliigi trudaj\u0302ojn. Ekscii kiel viaj komentaj datumoj estas traktataj."}]